《陈丈良臣诞弥令日谨拜手而献颂曰》
宋代·段克己

矫矫夫君，由义居仁。风姿飘然，野鹤孤云。古有逸士，今具其真。

野海鼎沸，克全厥身。我知天意，未丧斯文。不辱其身，不降其志。

道维守一，过能不贰。明是辨非，存真去伪。渊明不仕，岂其本意。

于嗟麟凤，不为世瑞。萧然环堵，诗书自怡。耕田而食，纺绩而衣。

素琴挂壁，白酒盈卮。动容言行，一国之师。苟微斯人，吾谁与归。

作者简介：段克己（1196～1254）金代文学家。字复之，号遁庵，别号菊庄。绛州稷山（今山西稷山）人。早年与弟成己并负才名，赵秉文目之为“二妙”，大书“双飞”二字名其居里。哀宗时与其弟段成己先后中进士，但入仕无门，在山村过着闲居生活。金亡，避乱龙门山中（今山西河津黄河边），时人赞为“儒林标榜”。蒙古汗国时期，与友人遨游山水，结社赋诗，自得其乐。元宪宗野年卒，年五十九。工于词曲，有《遁斋乐府》。